b'\n_START_ARTICLE_\nOrihuela\n_START_SECTION_\nGeografi\n_START_PARAGRAPH_\nOrihuela er den historiske hovedstaden for lavlandet langs elven Segura. Omr\xc3\xa5det er regnet som et viktig jordbruksomr\xc3\xa5de i den s\xc3\xb8r\xc3\xb8stlige delen av Alicante provinsen. Elven Segura har mange ganger flommet over, og i 1651, 1879, 1946, 1973 og 1987 var \xc3\xb8deleggelsene store. I 1989 ble elven kanalisert, slik at den ikke lengre skulle sette liv i fare._NEWLINE_Kommunen er veldig stor (som et resultat av byens historiske posisjon), og har blant annet 23 kilometer med utmerket strandlinje som omfatter steder som Punta Prima, Playa Flamenca, Cabo Roig, La Zenia, Campoamor og Mil Palmeras, der nordmenn, svensker, engelskmenn, tyskere og andre fra EU/E\xc3\x98S-omr\xc3\xa5det har sl\xc3\xa5tt de siste \xc3\xa5rene i nye og moderne bosetninger (urbanisasjoner). Kystsonen danner et stort turistsenter sammen med Torrevieja, Pilar de la Horadada og Guardamar del Segura._NEWLINE_Kommunen ligger p\xc3\xa5 Alicantes side av provinsgrensen mellom Alicante og Murcia og strekker seg langs denne fra innlandet og ut til kysten Orihuela Costa.\n_START_SECTION_\nNorsk tilknytting\n_START_PARAGRAPH_\nDet er en stor fast norsk bosetning i kommunen og nabokommunene Torrevieja, Rojales._NEWLINE_I Rojales (Ciudad Quesada), ca. 25 minutter unna med bil, er det en norsk skole som har et fullverdig undervisningstilbud for barne- og ungdomsskole, samt videreg\xc3\xa5ende skole._NEWLINE_I nabokommunen Torrevieja er det norsk sj\xc3\xb8mannskirke som avholder ordin\xc3\xa6re gudstjenester p\xc3\xa5 norsk, organiserer sosiale arrangementer, og foretar bryllup, konfirmasjon og barned\xc3\xa5p._NEWLINE_Det er ogs\xc3\xa5 norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan f\xc3\xa5 utstedet et \xc2\xabreisebevis\xc2\xbb som er gyldig for hjemreise til Norge med SAS eller Norwegian. Konsulatet kan ikke utstede n\xc3\xb8dpass, og henviser slike foresp\xc3\xb8rsler til konsulatet i Benidorm, en by to timer nord for Rojales med bil.'